[ลำพูน] มาชิมกาแฟร้านเปิดใหม่กันอีกแล้วที่ลำพูน ช่วงนี้ตามชิมแทบไม่ไหว เปิดรัวๆ กันเลยทีเดียว ร้านนี้ตามรีวิว น้องกวาง WN ID : ด.ญ กวาง อู๊ด อู๊ด มาค่ะ. เห็นร้านเปิดใหม่ไม่ได้อยากลองของ เลยตามมาชิมตั้งไกล จากตัวเมืองลำพูน มาประมาณ 15 กิโลเมตร 

ร้านตั้งอยู่ อ. ป่าซาง จ.ลำพูน หากมาจากตัวเมืองลำพูนใช้ถนนลำพูน ป่าซาง ตรงมาเรื่อยๆ ประมาณ 10 กว่ากิโล ไม่ต้องเลี้ยวใดๆ ทั้งสิ้น จะเจอสี่แยกใหญ่ ชื่อ แยกสะปุ๋ง ให้เลี้ยวขวาที่แยกนี้ มาประมาณ 1 กิโลเมตร ร้านอยู่ซ้ายมือของเรา ตัวร้านสังเกตุเห็นชัดเจน โล่งโปร่ง ติดถนน มีที่จอดรถ แต่จอดยากสำหรับรถยนต์ เพราะ เว้นกันลำบากมากๆ 

ร้านแต่งสวยเท่ ดิบๆ แบบปูนเปลือย ตกแต่งด้วยของที่เกี่ยวกับ ของแต่งรถ พวกป้ายยี่ห้อรถต่างๆ พร้อมมุมนั่งที่รองรับลูกค้าได้หลายสิบคน ชอบที่ร้านโล่งโปร่ง สบายค่ะ
ถามน้องเจ้าของว่านี่เค้าเรียกว่าแต่งสไตส์อะไร ได้คำตอบว่า เป็นสไตล์คันทรี ก็ทำให้นึกถึงบรรยากาศในหนัง Hollywood ...ใช่เลย 

เมนูที่ได้ชิม คือ Hot vanilla latte (50.) / Ice espresso (50.) พร้อม โปรส่วนลด เมื่อ check in ผ่าน page ร้าน เมนูแรก ทานเอง เมนูหลังเป็นของเพื่อนค่ะ
● Hot Vanilla Latte - กาแฟนุ่ม จิบง่ายดี ระดับความร้อนกาแฟ ยังไม่ร้อนพอค่ะ กลิ่นวนิลาไม่โดดเด่น 
●Ice espresso - เมนูนี้ของเพื่อน เพื่อนบอกว่า กาแฟยังไม่ค่อยเข้มข้น ปริมาณน้ำเยอะไปแต่พี่หมวยลองชิม ก็ โอเค นะ ออกหวานไปด้วยซ้ำ เพราะคุณเธอสั่งหวาน กลบกาแฟซ่ะอย่างนั้น

อาจเพราะร้านเปิดใหม่ คงต้องรอสักพัก ค่อยปรับสูตรไปนะคะ คงได้แวะเวียนมาอีก ...กับร้านสวยเท่แบบนี้วันนี้ปักดาวไว้ที่ 3/5 ค่ะ 

ปล. เป็นความคิดเห็นส่วนตัว (อร่อยเค้า ไม่อร่อยเรา เป็นสัจธรรมชีวิต อย่าเชื่อถ้าไม่ได้ลองเอง)

ข้อมูลเพิ่มเติม
1. เบอร์โทรร้าน. 088-2712766
2. เวลาเปิดปิดร้าน 10.00 - 18.00 น.